stanford-oval/wikipedia huggingface dataset:
Henri Tuominen
Ura > Maajoukkueura

Tuominen pelasi alle 20-vuotiaiden MM-kilpailuissa vuonna 2011. Yhteensä hän on pelannut yhden B- ja 16 nuorten maaottelua.
Jorma Keski-Oja

Jorma Keski-Oja
Jorma Kullervo Keski-Oja (24. tammikuuta 1949 Kokkola – 22. huhtikuuta 2024 Helsinki) oli suomalainen professori ja lääketieteen tohtori. Hän toimi ryhmänvetäjänä Helsingin yliopiston lääketieteellisen tiedekunnan tutkimusohjelmayksikössä. Hänen erityisalansa oli solu- ja syöpäbiologia.
Juha Tasku

| Juha Tasku> Henkilötiedot |
| --- | --- |
Syntynyt: 24. tammikuuta 1963 Pori
Kuollut: marraskuu 2022
Jääkiekkoilija
Pelipaikka:  hyökkääjä
Maila:  vasen
Pituus:  180 cm
Paino:  81 kg
Pelaajaura
Pääsarjaura:  1981–1989
Seurat:  Ässät, (SML) Kiekko-67, ( I divisioona) Hermes, ( II divisioona)
Valmennusura
Vuodet:  2001-2002
Seurat:  Ässät U20
Juha Tasku (24. tammikuuta 1963 Pori – marraskuu 2022) oli suomalainen jääkiekkoilija. Hänen pelipaikkansa oli hyökkääjä ja hän edusti koko liigauransa ajan Porin Ässiä. Hän pelasi SM-liigassa yhteensä 217 ottelua vuosina 1981–1989, joissa hänen tehopisteensä olivat 39 + 23 = 62 ja jäähymääränsä 72 minuuttia. Liigan playoff-otteluita Tasku pelasi vain keväällä 1985 kahdeksan ottelun verran. Näissä otteluissa hänelle ei kertynyt tehopisteitä. Liigauransa jälkeen Tasku jatkoi pelaamista ensin kaksi kautta I-divisioonassa turkulaisessa Kiekko-67:n joukkueessa ja viimeisen kauden 1991–1992 II-divisioonassa Hermeksen riveissä.
Peliuransa jälkeen Tasku valmensi kaksi kautta Ässien A-junioreiden joukkuetta ja useita kausia B-, C-, D- ja E-junioreita.
Taskun veljenpoika Petteri Tasku on myös entinen liigakiekkoilija.
Juha Taskun kuolemasta uutisoitiin 19. marraskuuta 2022.
Justo Nguema

Justo "Papú" Nguema Nchama (s. 3. joulukuuta 1988) on päiväntasaajanguinealainen jalkapalloilija, joka pelaa keskikenttää. Hän pelaa Sony de Elá Ngueman jalkapalloseurassa, joka kuuluu Päiväntasaajan Guinean valioliigaan.
Aiheesta muualla

Justo Nguema National Football Teams -sivustolla (englanniksi)(englanniksi)
(espanjaksi) Ngueman haastattelu[vanhentunut linkki]
Justs Sirmais

| Justs Sirmais |
| --- | --- |
 Sirmais vuonna 2016
Henkilötiedot
Syntynyt: 6. helmikuuta 1995 (ikä 29) Ķekavā
Ammatti:  laulaja
Muusikko
Taiteilijanimi:  Justs
Tyylilajit:  popmusiikki 
  [ Muokkaa Wikidatassa ] [ ohje ]  
Justs Sirmais (6. helmikuuta 1995 Ķekavā), taiteilijanimeltään pelkkä Justs, on latvialainen laulaja. Hän voitti Latvian Euroviisukarsinnan, Supernovan, vuonna 2016 kappaleella ”Heartbeat”, ja edusti näin maataan Euroviisuissa 2016. Justs pääsi kilpailun finaaliin, jossa sijoittui 15. sijalle.
Justs osallistui Supernovaan uudestaan vuonna 2023 kappaleella “Stranger”, joka karsiutui kilpailun semifinaalissa.
Aiheesta muualla

Kuvia tai muita tiedostoja aiheesta Justs Sirmais Wikimedia Commonsissa
John Adams (televisiosarja)

| John Adams |
| --- | --- |

Tyyli:  elämäkerta, draama
Pääosissa:   Paul Giamatti  Laura Linney 
Alkuperämaa:  Yhdysvallat
Alkuperäiskieli:  englanti
Esitetty:  16. maaliskuuta 2008 – 20. huhtikuuta 2008
Jaksoja:  7
Tuotanto
Tuottaja(t):   David Coatsworth  Kirk Ellis  Gary Goetzman 
Ohjaaja(t):  Tom Hooper
Käsikirjoittaja(t):  Kirk Ellis, David McCullough (romaani)
Tuotantoyhtiö(t):   HBO Films  Playtone 
Aiheesta muualla
Virallinen sivusto
IMDb 
John Adams on HBO:n tuottama seitsenosainen minisarja, joka kuvaa Yhdysvaltojen toisen presidentin John Adamsin elämää ja myös laajemmin Yhdysvaltojen 50 ensimmäisen vuoden poliittisia tapahtumia. Sarjan on ohjannut Tom Hooper ja käsikirjoittanut Kirk Ellis David McCulloughin samannimisen romaanin pohjalta. Pääosia näyttelevät Paul Giamatti ja Laura Linney. Sarjan ensiesittiin 16. maaliskuuta – 20. huhtikuuta 2008.
John Adams voitti ennätykselliset 13 Emmy-palkintoa, enemmän kuin mikään muu minisarja oli aikaisemmin voittanut. Sarjalle myönnettiin palkinnot muun muassa parhaan minisarjan, parhaan mies- ja naispääosan sekä parhaan miessivuosan kategorioissa.
Musiikin sarjaan sävelsivät Robert Lane ja Joseph Vitarelli.
Rooleissa

| 0 | 1 | 2 |
| --- | --- | --- |
|  Paul Giamatti   | … |   John Adams   |
|  Laura Linney   | … |   Abigail Adams, Johnin vaimo   |
|  Stephen Dillane   | … |   Thomas Jefferson   |
|  David Morse   | … |   George Washington   |
|  Tom Wilkinson   | … |   Benjamin Franklin   |
|  Rufus Sewell   | … |   Alexander Hamilton   |
|  Justin Theroux   | … |   John Hancock   |
|  Danny Huston   | … |   Samuel Adams   |
|  Clancy O'Connor   | … |   Edward Rutledge   |
|  Željko Ivanek   | … |   John Dickinson   |
|  Ebon Moss-Bachrach   | … |   John Quincy Adams, Adamsien poika   |
|  Sarah Polley   | … |   Abigail “Nabby” Adams Smith, Adamsien tytär   |
|  Andrew Scott   | … |   William S. Smith, edustajain huoneen jäsen ja Nabby Adamsin mies   |
|  John Dossett   | … |   Benjamin Rush   |
|  Mamie Gummer   | … |   Sally Smith Adams, Charles Adamsin vaimo   |
|  Samuel Barnett   | … |   Thomas Adams, Adamsien poika   |
|  Kevin Trainor   | … |   Charles Adams, Adamsien poika   |
|  Tom Hollander   | … |   Yrjö III, Englannin kuningas   |
Aiheesta muualla

HBO webpage for John Adams (Arkistoitu – Internet Archive)
Scoring Session Photo Gallery at ScoringSessions.com
Interview with David McCullough (Arkistoitu – Internet Archive)
Hangon satama

| Hangon satama Oy |
| --- | --- |


Yritysmuoto:  Osakeyhtiö
Perustettu:  1872
Toimitusjohtaja:  Anders Ahlvik
Kotipaikka:  Hanko, Suomi
Toimiala:  Satamia
Liikevaihto:  13,1 Milj. euroa (2016)
Nettotulos:  2 Milj. euroa (2016)
Omistaja:  Hangon kaupunki
Kotisivu:  www.portofhanko.fi
Infobox OKVirheellinen NIMI-arvo: 
Hangon sataman sijainti
Hangon sataman Länsisatama keskellä ylhäällä kuvassa. Vasemmalla näkyy Ulkosataman tuontiautoja.
Hangon Satama Oy (ruots. Hangö hamn Ab, engl. Port of Hanko Ltd, LOCODE:   FI HKO) on Hangon kaupungin omistama osakeyhtiö. Se on Suomen eteläisin  satama. Hangon satama koostuu kolmesta satamanosasta: Länsisatamasta, Ulkosatamasta ja Koverharin satamasta, jotka kuuluvat Hangon Satama Oy:n yhtiön hallintaan. Hangon satama on perustettu vuonna 1872. Transfennica on sataman suurin käyttäjä. Finnlines ilmoitti tammikuussa 2018 siirtävänsä Rostockiin kulkevan reittiliikenteen Hangon Satamaan. DFDS Seaways liinennöi Hangosta M/S Sailor-aluksella Paldiskiin.
Sataman osat > Länsisatama

Hangon kantakaupungin etelälaidalla sijaitsevan Länsisataman kautta kulkeva rahti on lähinnä paperin vientiä, autojen tuontia sekä traileri- ja konttiliikennettä. Samassa on myös ro-ro-toimintoihin liittyvää matkustajaliikennettä. Satamassa vierailee vuosittain 1 350 alusta.
Länsisatamassa on viisi ro-ro-laituria:
1 (syvälaituri) Pituus 245 metriä, altaan syvyys 13 m. 45 tonnin monitoiminosturi.
2 Pituus 220 m, syvyys 9,0 m. Peräporttipaikka.
3 Pituus 280 m, syvyys 7,3 m. Peräporttipaikka.
4 Pituus 165 m, syvyys 9,0 m. Peräporttipaikka.
5 Pituus 300 m, syvyys 7,8 m. Peräporttipaikka.
Lisäksi muuta laituria on 120 metriä ja sen syvyys on 6,8 m.
Katettua varastotilaa alueella on 55 300 m² ja avointa varastotilaa 128 000 m².
Sataman osat > Ulkosatama

Hangon Tulliniemessä sijaitsevaan Ulkosatamaan tuodaan autoja sekä sitä käytetään purkauspaikkana. Satamassa vierailee vuosittain 250 alusta. Satamaan kuuluu Suomen ja EU:n tullialueen ulkopuolinen vapaa-alue (vapaasatama).
Ulkosatamassa on kaksi ro-ro-laituria, joiden pituudet ovat 170 ja 180 metriä. Altaan syvyys on 7,2 metriä. Avointa kenttätilaa alueella on 600 000 m² ja katettua varastotilaa 21 000 m².
Sataman osat > Koverharin satama

Hangon Lappohjan kylän lähellä sijaitsee Koverharin satama, jossa satamatoiminnot kännistyivät osana Hangon satamaa keväällä 2017. Satamasta lähtee maakaasuputkijunia Riihimäelle. Hangon satama on aikeissa laajentaa satamaa.
Rahtiliikenne

Hangon sataman tavaraliikenne käsitti vuonna 2011 yhteensä runsas 3,8 miljoonaa tonnia. Tuonnin osuus oli 1,774 ja viennin 2,089 miljoonaa tonnia. Ulkomaan tavaraliikenteen tuonnin suurimman tavararyhmän (0,739 milj. t) muodostivat kappaletavarat; viennissä suurimmat tavararyhmät olivat paperi ja kartonki (0,852 milj. t) ja kappaletavara (0,256 milj. t).
Hangon sataman vuosittainen rahtimäärä:
| vuosi | 2003 | 2004 | 2005 | 2006 | 2007 | 2008 | 2009 | 2010 | 2011 | 1-8/2012 |
| --- | --- | --- | --- | --- | --- | --- | --- | --- | --- | --- |
| yhteensä milj. tonnia | 2,9 | 3,0 | 3,4 | 0,0 | 3,0 | 3,6 | 2,4 | 3,5 | 3,9 | 2,1 (*) |
(*) Alkuvuoden 2012 tilastossa on vain ulkomaanliikenne. Kotimaan rahti tulee tämän lisäksi.
Aiheesta muualla

Wikimedia Commonsissa on kuvia tai muita tiedostoja aiheesta .
Hangon sataman verkkosivut
Hangon Tulliniemen säämittauksia (ilmatieteenlaitos.fi)
Hangon satama, Helsingin Sanomat Viikkoliite, 16.12.1928, nro 51, s. 1, Kansalliskirjaston digitaaliset aineistot
Länsisatamaa. Oikealla ro-ro-rahtialus M/S Timca.
Purku- ja lastaustöitä satamassa 1890-luvulla.
John Abruzzi

| John Abruzzi |
| --- | --- |

Näyttelijä(t):  Peter Stormare
Kesto:  2005–2006
Ensi- esiintyminen:  Kausi 1: ”Pakosuunnitelma”
Viimeinen esiintyminen:  Kausi 2: ”Panttivangit”
Henkilötiedot
Ammatti:  mafiapäällikkö
Sukupuoli:  mies
Suhteet
Puoliso(t):  Sylvia Abruzzi
Lapset:  Nicole Abruzzi John Abruzzi, Jr Luca Abruzzi
Tutut:  Lincoln Burrows Michael Scofield
Infobox OKVirheellinen NIMI-arvo: 
John Abruzzi on kuvitteellinen hahmo televisiosarjassa Pako. Häntä näyttelee Peter Stormare. Abruzzi on sarjan päähenkilöitä, ja hänet esitellään pilottijaksossa etuoikeutettuna vankina Fox Riverin vankilassa.
Taustaa

Ennen kiinniottoaan Abruzzi oli Chicagon mafiapäällikkö, joka tuomittiin Otto Fibonaccin silminnäkijälausunnon avulla 120 vuodeksi vankeuteen kahdesta murhasta ja kahdesta murhaan johtaneesta salaliitosta.
Aiheesta muualla

John Abruzzi Prison Break Wikissä (englanniksi)
Hale–Bopp

| C/1995 O1 (Hale-Bopp) |
| --- | --- |

Löytäminen
Löytäjä:  Alan Hale  Thomas Bopp
Löytöpäivä:  1995
Kiertorata
Apheli:  370,81 AU
Periheli:  0,91 AU
Isoakselin puolikas:  185,86 AU
Eksentrisyys:  0,995
Kiertoaika:  2533,97 a
Inklinaatio:  89,43°
Edellinen periheli:  1. huhtikuuta 1997
Seuraava periheli:  ~4531
Halen–Boppin komeetta kirkkaimmillaan maaliskuussa 1997.
Hale–Bopp (myös Halen–Boppin komeetta, tunnus C/1995 O1) on komeetta, jonka löysivät tähtitieteilijät Alan Hale ja Thomas Bopp vuonna 1995. Lähimmillään Aurinkoa keväällä 1997 komeetta näkyi helposti paljain silmin pohjoisen pallonpuoliskon yötaivaalla. Siitä tuli kauimpaa Auringosta löydetty ja pisimpään yhtäjaksoisesti paljaalla silmällä erottunut komeetta. Myös sen ydin on suurempi kuin yhdenkään toisen komeetan ydin, jonka koko on pystytty määrittämään.
Löytö

Alan Hale ja Thomas Bopp löysivät itsenäisesti komeetan 23. heinäkuuta 1995, kumpikin Yhdysvalloista käsin. Hale havaitsi kohteen pallomaisen tähtijoukon M71:n läheltä Jousimiehen tähdistöstä etsiessään systemaattisesti uusia komeettoja; Bopp näki komeetan sattumalta tarkkaillessaan galakseja ja pallomaisia tähtijoukkoja ystävänsä kaukoputkella. Löytöhetkellä komeetta oli näennäiseltä kirkkaudeltaan 10,5 magnitudia ja yhä Jupiterin radan takana yli miljardin kilometrin päässä Auringosta, jolloin se oli satoja kertoja kirkkaampi kuin Halleyn komeetta vastaavalla etäisyydellä.
Saapuminen

Hale-Bopp kirkastui paljain silmin erottuvaksi toukokuussa 1996. Vuoden lopulla sen kirkastuminen hidastui, ja joulukuussa se näkyi liian lähellä Aurinkoa ollakseen helposti havaittavissa. Kun se ilmestyi uudelleen, oli se kuitenkin jo tarpeeksi kirkas näkyäkseen selvästi jopa valosaasteen yli. Lähestyessään yhä Aurinkoa komeetan kirkkaus kasvoi 2. magnitudiin helmikuussa 1997, ja sen pyrstöstä voitiin erottaa sininen, Auringosta poispäin osoittava kaasupyrstö ja komeetan radan mukaisesti kaareutuva pölypyrstö.
9. maaliskuuta komeetta oli havaittavissa myös päivällä auringonpimennyksen aikana, joka sattui Mongoliassa ja itäisessä Siperiassa. 22. maaliskuuta Hale-Bopp oli lähimmillään maata, jolloin sen etäisyys oli 1,315 AU. Huhtikuun ensimmäisenä päivänä ollessaan lähimmillään Aurinkoa noin 136 miljoonan kilometrin etäisyydellä sen magnitudi oli −1 häviten kirkkaudessa tähdistä vain Siriukselle. Sen pyrstö ulottui 30–40 asteen pituudelle, tosin vain osa siitä oli havaittavissa paljain silmin. Mikäli Hale-Bopp olisi ohittanut Maan yhtä läheltä kuin Hyakutaken komeetta edellisenä vuonna, olisi sen pyrstö kulkenut koko taivaan halki ja kirkkaus ylittänyt täydenkuun. Huhtikuussa tutkijat havaitsivat komeetalla kolmannen pyrstön, joka oli ohut ja suora ja koostui natriumista.
Hale-Bopp oli todennäköisesti historian havaituin komeetta. Internet vaikutti suuresti komeetan suosion kasvuun niidenkin ihmisten keskuudessa, jotka eivät normaalisti olleet tähtitieteestä kiinnostuneita. Useilla sivustoilla voitiin seurata komeetan edistymistä radallaan päivittäin vaihtuvin kuvin eri puolilta maailmaa. Komeettaan liittyi myös taikauskoa: marraskuussa 1996 erään harrastajan CCD-kameralla komeetasta ottamassa kuvassa näkyi vääristynyt piste, jota aluksi ei kyetty tunnistamaan. Tämä sai jotkut ihmiset uskomaan, että komeettaa seurasi ufo. Kuvassa näkynyt kohde paljastui kuitenkin himmeäksi tähdeksi, jota harrastajan tietokoneohjelma ei ollut tunnistanut. Maaliskuussa 1997 39 Heaven’s Gate -kultin jäsentä teki joukkoitsemurhan uskoessaan, että komeettaa seuraava avaruusalus ottaisi heidät siten mukaansa.
Etääntyminen

Etääntyessään Auringosta Hale-Bopp siirtyi eteläiselle tähtitaivaalle, jossa himmenevää komeettaa voitiin seurata paljain silmin aina joulukuuhun 1997 saakka. Siihen mennessä komeetta oli ehtinyt näkyä paljain silmin 18,5 kuukautta, mikä on yli kaksi kertaa enemmän kuin edellisen ennätyksen haltijalla, vuoden 1811 suurella komeetalla. Tämän jälkeenkin komeetta on ollut mahdollista nähdä kaukoputkilla, vaikka tammikuussa 2005 se etääntyi Uranuksen rataa kauemmas. Arvioiden mukaan Hale-Bopp on havaittavissa kaikkein tehokkaimmilla kaukoputkilla aina vuoteen 2020 saakka, jonka jälkeen 30. magnitudiin himmennyttä komeettaa ei enää pysty erottamaan taustataivaan lukuisista himmeistä galakseista. Hale-Boppin pyrstön pituudeksi arvioitiin vuoden 1998 alussa yhä 150 miljoonaa kilometriä eli saman verran kuin Maan etäisyys Auringosta, vaikka komeetta oli tuolloin jo etääntynyt lähes yhtä kauaksi kuin Jupiter. Viimeisimmät havainnot vahvistavat, että komeetalla on yhä heikko pyrstö.
Rata

Hale-Boppin kiertorata on hyvin suuri; komeetta on ollut edellisen kerran perihelissä arviolta 4 200 vuotta sitten. Tämän jälkeen se on etääntynyt noin 525 AU:n päähän Auringosta, yli 17 kertaa Neptunuksen rataa kauemmas. Lähestyessään Aurinkoa 1995 se ohitti Jupiterin vain 0,77 AU:n päästä, ja planeetan painovoima aiheutti komeetan rataan muutoksia. Kiertoaika lyheni 2 380 vuoteen ja apheli (kiertoradan kaukaisin piste Auringosta) 360 astronomiseen yksikköön. Komeetta tulee siten palaamaan lähelle aurinkoa noin vuonna 4380. Hale-Boppin radan inklinaatio on 89,4 astetta, mikä tarkoittaa, että se kiertää Aurinkoa lähes kohtisuorassa Aurinkokunnan tasoon nähden. Siten se ei aina tule lähelle Maata saapuessaan periheliin. Radan eksentrisyys puolestaan on 0,995086, eli se on hyvin elliptinen, mikä on tavallista komeetoille.
Hale-Boppin aktiivisuus ei ollut jakautunut tasaisesti komeetan ytimen pinnalle, vaan suuria kaasusuihkuja syntyi yksittäisistä kohdista. Havainnot materiaalin suihkuamisesta poispäin ytimestä johtivat päätelmään, että ydin pyörii akselinsa ympäri kerran 11 tunnissa 46 minuutissa. Kiertoaikaan liittyi useiden päivien mittaisia jaksoittaisia vaihteluita, mikä viittaa siihen, että ydin pyörii useamman kuin yhden akselin ympäri.
Ominaisuudet

Hale-Boppin ytimen koko osoittautui suuremmaksi kuin yhdelläkään toisella komeetalla: sen läpimitta on arvioiden mukaan 40–160 kilometriä. Vertailun vuoksi Halleyn komeetan ydin on noin 10 kilometrin kokoinen. Vuonna 1999 julkaistu tutkimus ehdotti, että Hale-Boppin ydin oli itse asiassa jakautunut kahdeksi osaksi, joista toinen olisi ollut läpimitaltaan 30 km ja toinen 70 km. Tämä olisi selittänyt ytimen epäsäännöllisen pyörimisliikkeen. Kaikissa suorissa havainnoissa ydin on kuitenkin näkynyt yhtenä kappaleena, ja kahden toisiaan kiertävän suhteellisen kevyen ytimen säilyminen pitkään Auringon ja planeettojen painovoimakenttien aiheuttamissa häiriöissä olisi epätodennäköistä.
Deuteriumin pitoisuus Hale-Boppissa raskaan veden muodossa paljastui kaksi kertaa niin suureksi kuin maan merissä, mikä merkitsee, ettei ainakaan kaikki maapallon vesi voi olla peräisin komeetoista olettaen, että deuteriumpitoisuus on suunnilleen sama muissakin komeetoissa. Deuteriumia havaittiin myös muissa vedyn yhdisteissä, ja deuteriumin osuus tavalliseen vetyyn vaihteli yhdisteestä riippuen, mikä viittaa siihen, että Hale-Boppin jää on peräisin pikemmin tähtienvälisistä pilvistä kuin Aurinkokunnan alkuvaiheiden planetaarisesta kiekosta.
Hale-Boppin pyrstö oli lähellä Aurinkoa noin 150 miljoonan kilometrin pituinen, mutta kasvoi äskettäin noin 320 miljoonaan kilometriin Auringossa tapahtuneen flaren takia. Komeetan koma, ydintä ympäröivä pölypilvi, oli jopa 2,7 miljoonan kilometrin kokoinen, eli yli kaksi kertaa Aurinkoa suurempi. Hale-Bopp oli ensimmäinen komeetta, jolta löydettiin kolmatta tyyppiä oleva pyrstö. Natriumista koostuva pyrstö oli 50 miljoonan kilometrin pituinen, hyvin himmeä ja sijaitsi pöly- ja kaasupyrstön välissä. Se näkyi vain tehokkailla kaukoputkilla erikoissuotimia apuna käyttäen. Natriumpyrstön tarkka syntymekanismi on toistaiseksi epäselvä.
Aiheesta muualla

Kuvia tai muita tiedostoja aiheesta Hale–Bopp Wikimedia Commonsissa
Hubble-avaruusteleskoopin kuvasarja lähestyvästä Halen–Boppin komeetasta. Pyrstö osoittaa katsojasta poispäin.
Justo Gallego Martínez

Justo Gallego Martínez
Don Justo katedraalin katolla vuonna 2003 saksalaisen taiteilijan Ulrich Brinkhoffin kanssa
Justo Gallego Martínezin katedraali. Mejorada del Campo, Madrid, Espanja. 2005.
Justo Gallego Martínez (20. syyskuuta 1925 – 28. marraskuuta 2021) oli espanjalainen munkki, joka rakensi vuodesta 1961 omaa katedraalia Mejorada del Campoon, Madridin itsehallintoalueelle, Espanjaan.
Nuorempana Justo Gallego liittyi trappistiluostariin, mutta joutui lähtemään sieltä vuonna 1961 sairastuttuaan tuberkuloosiin. Turhautuneena hän ryhtyi rakentamaan omaa katedraalia vanhemmiltaan perimälleen maalle.
Katedraalin lopputulos ei koskaan ollut hänen mielessään ja suunnitelmat muuttuivat aikojen myötä tunteiden ja inspiraation mukaan. Hänen suurin inspiraation lähteensä oli Kristus. Hänellä ei ollut virallista rakennuslupaa Mejorada del Campon kaupungilta. Myöskään katolinen kirkko ei antanut hänelle tukeaan.
Justo Gallegon mukaan rakennus on omistettu Neitsyt Marian Espanjassa ilmestymisen kunniaksi (Nuestra Señora del Pilar). Kupoli ulottuu 40 metrin korkeuteen. Hän rakensi katedraalinsa pääosin itse kuuden sisarenpojan ja satunnaisten vapaaehtoisten voimin. Tarvittaessa Gallego on omalla kustannuksellaan käyttänyt asiantuntijaa. Hän rahoittaa projektinsa vuokraamalla tai myymällä perimäänsä maatalousmaata, sekä saamillaan lahjoituksilla. Vuonna 2005 hän pääsi Coca-Colan energiajuomamainokseen ja sai rahan lisäksi kuuluisuutta koko Espanjan laajuisesti.
Kansalaisilla on eriäviä mielipiteitä meneillään olevasta projektista. Toiset näkevät sen turistien kannalta mielenkiintoisena matkailunähtävyytenä, kun taas toisten mielestä viranomaiset eivät ole tehneet riittävästi estääkseen hirvityksen rakentamista.
Suurin osa rakennusmateriaalista on kierrätettyä. Hän sai lahjoituksena materiaalia espanjalaisilta rakennusyrityksiltä, läheiseltä tiilitehtaalta ja myös vierailijoilta. Esimerkiksi pylväät on valettu vanhojen bensiinisäiliöiden avulla.
Gallego Martínez asui katedraalissaan ja myös kuoli siellä.
Aiheesta muualla

"Catedral" Documentary by Aliocha and by Alessio Rigo de Righi
Citynoisen artikkeli Gallego Martínezista, sisältää paljon valokuvia (Arkistoitu – Internet Archive) (englanniksi)
Le chantier de Dieu in GEO 360° (ARTE TV) (ranskaksi)
Ilmakuva (Google Maps) (englanniksi)
Katedraalin sijainti kaupungin kartalla (Map 24)
Justo José de Urquiza

| Justo José de Urquiza |
| --- | --- |

Argentiinan presidentti
 1853–1860  
Edeltäjä:  Juan Manuel de Rosas  (Buenos Airesin maakunnan kuvernöörinä)
Seuraaja:  Santiago Derqui
Henkilötiedot
Syntynyt: 1801
Kuollut: 1870
Tiedot
Puolue:  Federalistipuolue
Justo José de Urquiza  (18. lokakuuta 1801 – 11. huhtikuuta 1870) oli argentiinalainen sotilas ja poliitikko. Hän loi perustan maansa perustuslaille, ja osallistui diktaattori Juan Manuel de Rosasin kaatamiseen. Hän toimi maansa presidenttinä 1853–1860.
Urquizasta tuli Entre Ríosin maakunnan kuvernööri vuonna 1841, ja hän liittyi Juan Manuel de Rosasin vastaiseen ryhmittymään yhdessä pienempien osavasltioiden johdon kanssa. He kaatoivat Rosasin vuonna 1852. Urquizasista tuli Argentiinan tilapäinen diktaattori. Hän kutsui koolle perustuslakia säätävän kokouksen.
Presidenttikautensa jälkeen Urquiza  ylennettiin kenraaliksi. Hän palasi vanhaan tehtäväänsä Entre Ríosin maakunnan kuvernöörinä.
Aiheesta muualla

Kuvia tai muita tiedostoja aiheesta Justo José de Urquiza Wikimedia Commonsissa
Kaisaniemi (Ylivieska)

| Kaisaniemi |
| --- | --- |
 Kurulan tila Kaisaniemen takaosassa vuonna 1915.
Kaupunki:  Ylivieska
Kaupunginosa nro:  6
Kaisaniemi on Ylivieskan kaupunginosa. Se sijaitsee noin kaksi kilometriä kaupungin keskustaajamasta, kantatien 86 länsipuolella.
Alueen asutus koostuu omakoti-, rivi- ja kerrostaloista. Palveluja alueella on muun muassa kesäkuussa 2011 avattu Sale-ketjun lähikauppa.
Half-Life: Decay

| Half-Life: Decay |
| --- | --- |

Kehittäjä:  Gearbox Software Valve Corporation
Julkaisija:  Sierra Entertainment
Jakelija:  Sierra Entertainment
Suunnittelija:  Randy Pitchford
Käsikirjoittaja:  Matthew Armstrong Brian Hess Randy Pitchford
Pelisarja:  Half-Life
Pelimoottori:  GoldSrc
Julkaistu:  14. marraskuuta 2001
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: M  Virheellinen ESRB-arvo
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Half-Life: Decay on Gearbox Softwaren kehittämä ja Sierra Entertainmentin julkaisema lisäosa ensimmäisen persoonan ammuntapelille Half-Life. Decay julkaistiin PlayStation 2:lle vuonna 2001.
Muiden Gearboxin kehittämien lisäosien tapaan Decay sijoittuu alkuperäisen Half-Lifen tapahtumiin. Pelattavina päähahmoina pelissä ovat Gordon Freemanin kollegat, tohtorit Gina Cross ja Colette Green. Pelissä on yhdeksän tasoa ja yksi bonustaso, jossa ohjataan kahta vortigauntia.
Decaytä ei poikkeuksellisesti julkaistu muiden lisäosien tavoin Windowsille. Peli on kuitenkin fanien voimin käännetty Half-Lifen modifikaatioksi, sekä pelistä on kehitteillä uudelleentehty sekä yksinpelattava versio.